钦定古今图书集成/明伦汇编/氏族典/第225卷 > 《廖用贤尚友录》 > 杨邠
## 钦定古今图书集成/明伦汇编/氏族典/第225卷 > 《廖用贤尚友录》 > 杨邠

按《西州后贤志》：“邠，字岐之，犍为武阳人也。州辟主簿，
别驾刺史王濬举秀才，以选为尚书郎，迁汶山太守，
徙授巴东，转广汉。永嘉初，进衡阳内史。遇流民叛乱，
攻没长沙、湘东，遂破郡城。获邠，欲以为主，邠不许。贼
昼夜执守邠，候其小怠，夜急走，欲投湘州刺史荀眺，
共图进取。会眺降贼，邠孤军固城，贼攻围之，誓死不”
移，遂卒城中。